Arusha-erklæringen i Tanzania
Store norske leksikon,Historie,Verdens historie og samtidshistorie,Afrika,Tanzanias historie
Arusha-erklæringen i Tanzania var et politisk program for TANU-partiet i Tanzania, utarbeidet av president Julius Nyerere. Erklæringen ble vedtatt januar 1967 i byen Arusha, og regnes som et av de viktigste dokumenter om økonomi og politikk i det selvstendige Afrika.
Arusha-erklæringen la stor vekt på landsbygda og jordbruket, i motsetning til en mer teknokratisk/industriell kurs. Verdien av tradisjonelle organisasjonsformer, som for eksempel storfamilien, sto sentralt. Nødvendigheten av økt nasjonal kontroll over økonomien fastslås, blant annet gjennom sosialisering av banker, industri, handelsselskaper og plantasjer. Erklæringen forbød TANUs ledere å bruke sin stilling til økonomisk vinning, og trakk opp linjene for en mer rettferdig fordeling av de knappe godene i landet.Erklæringen er gjengitt på norsk i Julius Nyerere: Sosialisme i Tanzania (1970). Les mer i Store norske leksikon Tanzanias historie Julius Nyerere